
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	4 septembrie 2014

	Nr.
	4c-7/390


R A P O R T

asupra proiectului de Lege pentru modificarea şi completarea Ordonanţei de urgenţă a Guvernului nr.111/2010 privind concediul şi indemnizaţia lunară pentru creşterea copiilor, precum şi pentru stabilirea unor măsuri în vederea recuperării debitelor înregistrate cu titlu de indemnizaţie pentru creşterea copilului
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru muncă şi protecţie socială a fost sesizată, prin adresa nr. PLx 389/2014 din 2 septembrie 2014, cu dezbaterea pe fond, în procedură de urgenţă, a proiectului de Lege pentru modificarea şi completarea Ordonanţei de urgenţă a Guvernului nr.111/2010 privind concediul şi indemnizaţia lunară pentru creşterea copiilor, precum şi pentru stabilirea unor măsuri în vederea recuperării debitelor înregistrate cu titlu de indemnizaţie pentru creşterea copilului.
La întocmirea prezentului raport Comisia a avut în vedere avizul favorabil al Consiliului Legislativ (nr.911/19.08.2014).
Proiectul de lege are ca obiect de reglementare modificarea şi completarea prevederilor Ordonanţei de urgenţă a Guvernului nr.111/2010 privind concediul şi indemnizaţia pentru creşterea copiilor, astfel încât, pe perioada concediului pentru creşterea copilului, să se permită părinţilor primirea/realizarea unor venituri suplimentare. În acest sens, pe lângă sumele deja reglementate ca excepţie de la suspendarea acordării indemnizaţiei pentru creşterea copilului, se propune şi exceptarea de la suspendare pentru părinţii care realizează efectiv, în urma unei activităţi, venituri de până la 3 ISR anual (1500 lei).
De asemenea, se reglementează amnistierea fiscală a persoanelor care au dreptul la indemnizaţie/stimulent, stabilit până la data intrării în vigoare a prezentei legi. Aceste persoane vor fi scutite de la plata debitelor numai în condiţiile în care se dovedeşte că nu sunt constituite ca urmare a culpei debitorului materializată în folosirea cu intenţie de către acesta a unor documente neconforme realităţii.
Comisia propune Plenului Camerei Deputaţilor adoptarea proiectului de lege cu amendamente, pentru claritatea textului şi evitarea unor confuzii în aplicarea legii.  

Proiectul de lege face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 2 septembrie 2014 a participat, în conformitate cu prevederile art.55 din Regulamentul Camerei Deputaţilor, doamna Rovana Plumb – Ministru, Ministerul Muncii, Familiei, Protecţiei Sociale şi Persoanelor Vârstnice.
La lucrările comisiei şi-au înregistrat prezenţa 23 deputaţi, din totalul de 23 membri ai comisiei.

Raportul comisiei a fost adoptat cu majoritate de voturi (3 abţineri).

Proiectul de lege a fost adoptat de Senat în şedinţa din 1 septembrie 2014.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat. 


În urma finalizării dezbaterilor, Comisia propune plenului Camerei Deputaţilor adoptarea proiectului de lege cu amendamente, admise şi respinse, redate în anexele la prezentul raport. 




PREŞEDINTE,





SECRETAR,




Florin Iordache





Mihăiţă Găină

Întocmit,

Consilier parlamentar Lidia Vlădescu

Anexa nr.1

Amendamente admise

În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text 

act normativ de bază

(OUG nr.111/2010)
	Text 

adoptat de Senat
	Text 

propus de Comisie

(autor amendament)
	Motivare

amendamente

	1. 
	__
	Titlul legii

Lege pentru modificarea şi completarea Ordonanţei de urgenţă a Guvernului nr.111/2010 privind concediul şi indemnizaţia lunară pentru creşterea copiilor, precum şi pentru stabilirea unor măsuri în vederea recuperării debitelor înregistrate cu titlu de indemnizaţie pentru creşterea copilului

	Nemodificat 
	

	2. 
	__
	Art.I. - Ordonanţa de urgenţă a Guvernului nr.111/2010 privind concediul şi indemnizaţia lunară pentru creşterea copiilor, publicată în Monitorul Oficial al României, Partea I, nr.830 din 10 decembrie 2010, aprobată cu modificări prin Legea nr.132/2011, cu modificările şi completările ulterioare, se modifică şi se completează după cum urmează:
	Nemodificat


	

	3. 
	Art.16, alin.(3)

(3) Plata indemnizaţiei pentru creşterea copilului nu se suspendă în situaţia în care beneficiarii acestei indemnizaţii primesc diverse sume în baza legii, contractului colectiv de muncă sau a contractului individual de muncă, acordate în perioada concediului pentru creşterea copilului, altele decât cele rezultate din desfăşurarea efectivă a unei activităţi în perioada de concediu. Prevederile se aplică şi în cazul consilierilor locali.
	1. La articolul 16, alineatul (3) va avea următorul cuprins:
„(3) Prin excepţie de la prevederile alin.(2) lit.i), plata indemnizaţiei pentru creşterea copilului nu se suspendă în cazul în care persoana îndreptăţită se află în una sau mai multe din următoarele situaţii:
a) primeşte diverse sume în baza legii, contractului colectiv de muncă sau a contractului individual de muncă, acordate în perioada concediului pentru creşterea copilului, altele decât cele rezultate din desfăşurarea efectivă a unei activităţi în perioada de concediu;

b) primeşte indemnizaţii în calitate de consilier local sau judeţean, indiferent de nivelul acestora;

c) realizează venituri supuse impozitului, prin desfăşurarea efectivă a unei activităţi în perioada de concediu, de maximum 3 ISR într-un an calendaristic.”


	1. La articolul 16, alineatul (3) se modifică şi va avea următorul cuprins:
Nemodificat 
a) primeşte diverse sume în baza legii, a contractului colectiv de muncă sau a contractului individual de muncă, acordate în perioada concediului pentru creşterea copilului, altele decât cele rezultate din desfăşurarea efectivă a unei activităţi în perioada de concediu;
Lit.b) nemodificată
c) realizează venituri supuse impozitului, prin desfăşurarea efectivă a unei activităţi în perioada de concediu, de maximum 6 ISR într-un an calendaristic.

Autor: deputat Kerekes Károly


	Pentru respectarea normelor de tehnică legislativă.
Pentru rigoarea şi claritatea exprimării.
Pentru a elimina o disproporţie semnificativă între veniturile prevăzute la lit.b).

	4. 
	Art.24. - (1) Sumele încasate necuvenit se recuperează de la beneficiarii acestora, pe baza deciziei emise de directorul executiv al agenţiei teritoriale, cu respectarea termenului general de prescripţie.
(2) Decizia prevăzută la alin.(1) constituie titlu executoriu şi poate fi contestată conform prevederilor Legii nr. 554/2004, cu modificările şi completările ulterioare.
(3) Sumele încasate necuvenit ca urmare a unei infracţiuni săvârşite de beneficiar se recuperează de la acesta, în condiţiile legii.
(4) Sumele rămase nerecuperate de pe urma beneficiarilor decedaţi nu se mai urmăresc.

	2. Articolul 24 va avea următorul cuprins:

„Art.24. - (1) Sumele reprezentând drepturile prevăzute de prezenta ordonanţă de urgenţă, încasate necuvenit, se recuperează de la beneficiarii acestora, în condiţiile legii, pe baza deciziei emise de directorul executiv al agenţiei teritoriale, cu respectarea termenului general de prescripţie. Sumele se achită de către debitor, în termen de 180 zile de la data comunicării deciziei.
(2) În situaţia în care, pe perioada concediului pentru creşterea copilului prevăzut la art.2 alin.(1), (2) şi (3), au fost realizate venituri peste nivelul prevăzut la art.16 alin.(3) lit.c), recuperarea sumelor încasate necuvenit se calculează ca diferenţă între cuantumul lunar al indemnizaţiei pentru creşterea copilului încasate, stabilit în condiţiile art.2, şi nivelul lunar al stimulentului de inserţie la care ar fi avut dreptul. Debitul se constituie numai pentru lunile în care s-a desfăşurat o activitate.

(3) În situaţia în care sumele încasate necuvenit cu titlu de indemnizaţii pentru creşterea copilului prevăzute la art.2 alin.(2) şi (3) au drept cauză culpa persoanei care le-a încasat, materializată prin folosirea de către aceasta, cu intenţie, a unor documente despre care cunoştea că au fost eliberate cu nerespectarea legii, declararea de către aceasta a unor date neconforme realităţii sau nedeclararea unor informaţii, prevederile alin.(2) nu se aplică.

(4) Pentru drepturile prevăzute de prezenta ordonanţă de urgenţă, sumele încasate necuvenit ca urmare a unei infracţiuni săvârşite de beneficiar se recuperează de la acesta, în condiţiile legii.

(5) Decizia prevăzută la alin.(1) constituie titlu de creanţă şi devine titlu executoriu la data la care creanţa fiscală este scadentă prin expirarea termenului de plată prevăzut la alin.(1). Decizia poate fl contestată conform prevederilor Legii nr.554/2004, cu modificările şi completările ulterioare.
(6) Sumele rămase nerecuperate de pe urma beneficiarilor decedaţi nu se mai urmăresc.”
	2. Articolul 24 se modifică şi va avea următorul cuprins:
Alin.(1) nemodificat
(2) În situaţia în care, pe perioada concediului pentru creşterea copilului prevăzut la art.2 alin.(1), (2) şi (3), au fost realizate venituri peste nivelul prevăzut la art.16 alin.(3) lit.c), recuperarea sumelor încasate necuvenit se realizează prin calculul diferenţei între cuantumul lunar al indemnizaţiei pentru creşterea copilului încasate, stabilit în condiţiile art.2, şi nivelul lunar al stimulentului de inserţie la care ar fi avut dreptul. Debitul se constituie numai pentru lunile în care s-a desfăşurat o activitate.

Alin.(3)-(6) nemodificate

Autori: membrii comisiei din grupul parlamentar PSD


	Pentru respectarea normelor de tehnică legislativă.
Pentru rigoarea textului şi claritatea formulării.

	5. 
	__
	Art.II. - (1) Debitele constituite sau care urmează a fi constituite în sarcina persoanelor cu drepturi de indemnizaţie pentru creşterea copilului/stimulent/ stimulent de inserţie, în baza Ordonanţei de urgenţă a Guvernului nr.148/2005 privind susţinerea familiei în vederea creşterii copilului, aprobată cu modificări şi completări prin Legea nr.7/2007 sau a Ordonanţei de urgenţă a Guvernului nr.111/2010 privind concediul şi indemnizaţia pentru creşterea copiilor, aprobată cu modificări prin Legea nr.132/2011, se scutesc de la plată.
(2) Sumele provenite din debitele recuperate începând cu data de 1 ianuarie 2011 şi până la data intrării în vigoare a prezentei legi, se restituie eşalonat pe o perioadă de 5 ani calendaristici începând de la data de 1 ianuarie 2015, prin plăţi anuale egale.
(3) Sumele ce urmează a fi restituite în condiţiile alin.(2) nu se actualizează cu indicele de inflaţie şi nu sunt purtătoare de dobânzi, penalităţi sau majorări de întârziere, după caz.
(4) Procedura de efectuare a plăţii restituirilor prevăzute la alin.(2) va fi stabilită prin ordin comun al ministrului muncii, familiei, protecţiei sociale şi persoanelor vârstnice şi al ministrului finanţelor publice.

__
	Art.II. - (1) Debitele constituite sau care urmează a fi constituite în sarcina persoanelor cu drepturi de indemnizaţie pentru creşterea copilului/stimulent/stimulent de inserţie, în baza Ordonanţei de urgenţă a Guvernului nr.148/2005 privind susţinerea familiei în vederea creşterii copilului, aprobată cu modificări şi completări prin Legea nr.7/2007 sau a Ordonanţei de urgenţă a Guvernului nr.111/2010 privind concediul şi indemnizaţia pentru creşterea copiilor, aprobată cu modificări prin Legea nr.132/2011, cu modificările şi completările ulterioare, se scutesc de la plată.
Alin.(2)-(4) nemodificate
(5) Contribuția de asigurări sociale de sănătate aferentă debitelor scutite de la plată/restituite potrivit prevederilor alin.(1), nu se recalculează și nu se recuperează.
(6) Debitele constituite în sarcina pesoanelor ale căror drepturi se stabilesc după data intrării în vigoare a prezentei legi, se recuperează potrivit prevederilor Ordonanței de urgență a Guvernului nr.111/2010, aprobată cu modificări prin Legea nr.132/2011, cu modificările și completările ulterioare, precum și cu modificările aduse prin prezenta lege.

Autori: membrii comisiei din grupul parlamentar PSD


	Pentru respectarea normelor de tehnică legislativă. 

Pentru reglementarea unei proceduri de restituire a sumelor provenite din debite.



	6. 
	__
	Art.III. - (1) Debitele cu titlu de indemnizaţie pentru creşterea copilului sau stimulent/stimulent de inserţie acordate în baza Ordonanţei de urgenţă a Guvernului nr.148/2005 privind susţinerea familiei în vederea creşterii copilului, aprobată cu modificări şi completări prin Legea nr.7/2007 sau a Ordonanţei de urgenţă a Guvernului nr.111/2010 privind concediul şi indemnizaţia pentru creşterea copiilor, aprobată cu modificări prin Legea nr.132/2011, constituite din culpa debitorului, materializată în folosirea cu intenţie de către acesta a unor documente despre care cunoştea că au fost eliberate cu nerespectarea legii, declararea de către acesta a unor date neconforme realităţii sau nedeclararea unor informaţii, nu fac obiectul scutirii la plată, conform prevederilor art.II.

(2) Debitele prevăzute la alin.(1) se recuperează integral de la persoanele care au încasat necuvenit drepturile, inclusiv sumele reprezentând contribuţii de asigurări sociale de sănătate.
	Art.III. - (1) Debitele cu titlu de indemnizaţie pentru creşterea copilului sau stimulent/stimulent de inserţie acordate în baza Ordonanţei de urgenţă a Guvernului nr.148/2005, aprobată cu modificări şi completări prin Legea nr.7/2007 sau a Ordonanţei de urgenţă a Guvernului nr.111/2010, aprobată cu modificări prin Legea nr.132/2011, cu modificările şi completările ulterioare, constituite din culpa debitorului, materializată în folosirea cu intenţie de către acesta a unor documente despre care cunoştea că au fost eliberate cu nerespectarea legii, declararea de către acesta a unor date neconforme realitătii sau nedeclararea unor informaţii nu fac obiectul scutirii la plată, conform prevederilor art.II.
Alin.(2) nemodificat 

Autori: membrii comisiei
	Pentru respectarea normelor de tehnică legislativă. 

	7. 
	
	Art.IV. - (1) În termen de 6 luni de la data intrării în vigoare a prezentei legi, în vederea scutirii la plată potrivit prevederilor art.II, persoanele în sarcina cărora s-au stabilit debite se vor adresa, cu cerere scrisă, agenţiilor judeţene pentru plăţi şi inspecţie socială, respectiv a municipiului Bucureşti, însoţită de declaraţia pe propria răspundere că toate documentele prezentate în vederea stabilirii dreptului de indemnizaţie pentru creşterea copilului sau stimulent/stimulent de inserţie acordate în baza Ordonanţei de urgenţă a Guvernului nr.148/2005, aprobată cu modificări şi completări prin Legea nr.7/2007, sau a Ordonanţei de urgenţă a Guvernului nr.111/2010, aprobată cu modificări prin Legea nr.132/2011, au fost solicitate organelor competente.
(2) În situaţia în care cererea prevăzută la alin.(1) nu a fost înregistrată la agenţiile judeţene pentru plăţi şi inspecţie socială, respectiv a municipiului Bucureşti, în termenul de 6 luni, recuperarea debitelor se va efectua potrivit prevederilor Ordonanţei de urgenţă a Guvernului nr.111/2010, aprobată cu modificări prin Legea nr. 132/2011, cu modificările şi completările ulterioare, precum şi cu modificările aduse prin prezenta lege.

(3) Scutirea la plată se face în baza deciziei directorului executiv al agenţiei judeţene pentru plăţi şi inspecţie socială, respectiv a municipiului Bucureşti, care se emite în termen de 30 zile lucrătoare de la data înregistrării cererii. Decizia se comunică debitorului, în termen de 15 zile de emiterea acesteia.

(4) Modelul de cerere şi declaraţie pe propria răspundere se aprobă prin ordin al ministrului muncii, familiei, protecţiei sociale şi persoanelor vârstnice.

	Art.IV. – (1) În vederea scutirii la plată și/sau restituirii sumelor recuperate potrivit prevederilor art.II, persoanele în sarcina cărora s-au stabilit debite se vor adresa cu cerere scrisă, agențiilor județene pentru plăți și inspecție socială, respectiv a municipiului București, însoțită de declarația pe propria răspundere că toate documentele prezentate în vederea stabilirii dreptului de indemnizaţie pentru creşterea copilului sau stimulent/stimulent de inserție acordate în baza Ordonanței de urgență a Guvernului nr.148/2005, aprobată cu modificări și completări prin Legea nr.7/2007 sau a Ordonanței de urgență a Guvernului nr.111/2010, aprobată cu modificări prin Legea nr.132/2011, cu modificările şi completările ulterioare, au fost solicitate organelor competente. 

(2) În situația în care cererea prevăzută la alin.(1) nu a fost înregistrată la agențiile județene pentru plăți și inspecție socială, respectiv a municipiului București, recuperarea debitelor se va efectua potrivit prevederilor Ordonanței de urgență a Guvernului nr.111/2010, aprobată cu modificări prin Legea nr.132/2011, cu modificările și completările ulterioare, precum și cu modificările aduse prin prezenta lege, iar sumele recuperate nu se restituie.

(3) Scutirea la plată și, după caz, restituirea sumelor recuperate, se face în baza deciziei directorului executiv al agenției județene pentru plăți și inspecție socială, respectiv a municipiului București, care se emite în termen de 30 zile lucrătoare de la data înregistrării cererii. Decizia se comunică debitorului în termen de 15 zile de emiterea acesteia.
Alin.(4) se elimină.

Autori: membrii comisiei din grupul parlamentar PSD


	Pentru operativitate în vederea scutirii la plată și restituirii debitelor deja recuperate. 

Pentru respectarea normelor de tehnică legislativă.
Corelare cu prevederile anterioare.

Având în vedere faptul că prin ordinul comun al ministrului muncii şi  ministrului finanţelor, de aprobare a procedurii de restituire, se vor aproba şi modelele de acte administrative.


	8. 
	__
	Art.V. - În aplicarea prevederilor art.II-IV, pot fi emise instrucţiuni care se aprobă prin ordin al ministrului muncii, familiei, protecţiei sociale şi persoanelor vârstnice.

	Art.V. - În aplicarea prevederilor art.II-IV, pot fi emise instrucţiuni care se aprobă prin ordin comun al ministrului muncii, familiei, protecţiei sociale şi persoanelor vârstnice şi al ministrului finanţelor publice.
Autori: membrii comisiei din grupul parlamentar PSD


	Prin ordin comun al ministrului muncii şi  ministrului finanţelor vor fi aprobate şi procedurile de restituire.

	9. 
	__
	Art.VI. - În termen de 60 zile de la data intrării în vigoare a prezentei legi, Normele metodologice de aplicare a prevederilor Ordonanţei de urgenţă a Guvernului nr.111/2010 privind concediul şi indemnizaţia lunară pentru creşterea copiilor, aprobate prin Hotărârea Guvernului nr.52/2011, cu modificările şi completările ulterioare, se modifică în mod corespunzător.


	Art.VI. - În termen de 30 zile de la data intrării în vigoare a prezentei legi, Normele metodologice de aplicare a prevederilor Ordonanţei de urgenţă a Guvernului nr.111/2010 privind concediul şi indemnizaţia lunară pentru creşterea copiilor, aprobate prin Hotărârea Guvernului nr.52/2011, cu modificările şi completările ulterioare, se modifică în mod corespunzător.
Autori: membrii comisiei din grupul parlamentar PSD


	Pentru a nu prelungi perioada necesară modificării normelor metodologice de aplicare a legii.


Anexa nr.2

Amendamente respinse

În cursul dezbaterilor, Comisia a respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1. 
	1. La articolul 16, alineatul (3) va avea următorul cuprins:
„(3) Prin excepţie de la prevederile alin.(2) lit.i), plata indemnizaţiei pentru creşterea copilului nu se suspendă în cazul în care persoana îndreptăţită se află în una sau mai multe din următoarele situaţii:
...........................................

b) primeşte indemnizaţii în calitate de consilier local sau judeţean, indiferent de nivelul acestora;
................................................


	Domnul deputat Kerekes Karoly propune reformularea lit.b) a alin.(3) al art.16 după cum urmează:

„b) primeşte indemnizaţii în calitate de consilier local sau judeţean, membru al unei comisii de lucru naţionale sau locale, indiferent de nivelul acestora;”


	Argumente pentru susţinere:

Există şi alte tipuri de indemnizaţii sau venituri nesalariale decât cele menţionate în textul iniţial.

Argumente pentru respingere:

Amendamentul nu se poate aplica fără identificarea clară a acestor comisii.
	Camera Deputaţilor

	2. 
	Art.II, alin.(2) şi (3)
(2) Sumele provenite din debitele recuperate începând cu data de 01.01.2011 și până la data intrării în vigoare a prezentei legi, se restituie eșalonat pe o perioadă de 5 ani calendaristici începând de la data de 01.01.2015, prin plăți anuale egale.
(3) Sumele ce urmează a fi restituite în condițiile alin. (2) nu se actualizează cu indicele de inflație și nu sunt purtătoare de dobânzi, penalități sau majorări de întârziere,  după caz.


	Doamna deputat Cristina Pocora propune reformularea alin.(2) şi (3) după cum urmează:

“(2) Sumele provenite din debitele recuperate începând cu data de 01.01.2011 și până la data intrării în vigoare a prezentei legi, se restituie eșalonat pe o perioadă de 6 luni calendaristici începând de la data de 01.01.2015, prin plăți anuale egale.
(3) Sumele ce urmează a fi restituite în condițiile alin. (2) se actualizează cu indicele de inflație și nu sunt purtătoare de dobânzi, penalități sau majorări de întârziere,  după caz.”


	Argumente pentru susţinere:

Pentru a veni în sprijinul beneficiarilor.
Argumente pentru respingere:

Se propune restituirea eşalonată a sumelor pentru a nu afecta bugetul de stat consolidat şi pentru încadrarea în limitele bugetare anuale.
	Camera Deputaţilor

